
PROCES VERBAL


[bookmark: _Hlk121735898][bookmark: _Hlk77242137][bookmark: _Hlk106875893][bookmark: _Hlk189566705]Încheiat astăzi, 23 iulie 2026, în cadrul ședinței extraordinare a Consiliului Local al municipiului Adjud convocată de îndată de Primarul Municipiului Adjud. 
 Convocarea Consiliului Local s-a făcut conform art. 134, alin. (3), lit. „a” din Ordonanța de Urgență a Guvernului numărul 57/2019 privind Codul Administrativ cu modificările și completările ulterioare, prin Dispoziția nr. 746/22.06.2026. 
Convocarea a fost adusă la cunoștința fiecărui consilier prin mijloace electronice (e-mail) conform art. 134, alin. (2), din Ordonanța de Urgență a Guvernului numărul 57/2019 privind Codul Administrativ.
[bookmark: _Hlk129080360][bookmark: _Hlk115680812][bookmark: _Hlk135391474]La ședință participă dl. ec. Nica George-Claudiu – Primarul Municipiului Adjud, dna.  Apostu Tatiana – Viceprimarul Municipiului Adjud și dna. Sibișan Andra-Genoveva – Secretarul  General al Municipiului Adjud. 
Dna. Sibișan Andra-Genoveva – Secretarul  General al Municipiului Adjud -  La această ședința participă un număr de 7 consilieri fizic și 6 consilieri online (Mihai Silviu, Bîtcă Ionel, Severin Florentina, Stoica Constantin, Dima Aurelia și Stoica Teodora) din totalul de 17 în funcție fiind astfel întrunite condițiile prevăzute de Ordonanța de Urgență a Guvernului numărul 57/2019 privind Codul Administrativ cu modificările și completările ulterioare. Sunt absenți dnii. consilieri Nechifor Florin, Moise Alin-Cosmin, Roșu Constantin și Cristea Ovidiu-Răzvan.
Președintele de ședință – se aduce la cunoștința Consiliului Local aplicarea unei sancțiuni disciplinare pentru dl. consilier Mihai Silviu și anume „AVERTISMENT”.
Președintele de ședință - Primarul Municipiului Adjud, dl. ec. Nica George-Claudiu, prin Dispoziția nr. 746/22.06.2026 a convocat de îndată în ședință extraordinară Consiliul Local, conform art. 134, alin. (4), care prevede că „în caz de forță majoră și/sau de maximă urgență pentru rezolvarea intereselor locuitorilor comunei, ai orașului sau ai municipiului/subdiviziunii administrativ-teritoriale ori în alte situații stabilite de regulamentul de organizare și funcționare a consiliului local, convocarea acestuia pentru ședința extraordinară, prin excepție de la prevederile alin. (3) lit. b), se face de îndată”. 

Astfel, permiteți-mi să vă prezint ordinea de zi:

1. Proiect de hotărâre privind soluționarea contestației prealabile nr. 12/42966 din 29.06.2026 formulată de POWER SOFT TECH  SRL împotriva Hotărârii Consiliului Local al Municipiului Adjud nr. 69/24.04.2026 privind aprobarea interzicerii desfășurării activităților de jocuri de noroc în locații fizice pe teritoriul Municipiului Adjud, cu excepția jocurilor tradiționale de tip loterie aparținând Companiei Naționale „Loteria Română” SA
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Serviciul Juridic

Supun spre aprobare ordinea de zi a ședinței de astăzi.
Cine este „pentru” ? 13 voturi
Cine este „împotrivă” ?
Cine se abține ?

Ordinea de zi fiind aprobată se trece la dezbateri.

Punctul 1 al ordinii de zi - Proiect de hotărâre privind soluționarea contestației prealabile nr. 12/42966 din 29.06.2026 formulată de POWER SOFT TECH  SRL împotriva Hotărârii Consiliului Local al Municipiului Adjud nr. 69/24.04.2026 privind aprobarea interzicerii desfășurării activităților de jocuri de noroc în locații fizice pe teritoriul Municipiului Adjud, cu excepția jocurilor tradiționale de tip loterie aparținând Companiei Naționale „Loteria Română” SA
Are cuvântul dl. Nica George-Claudiu – Primarul Municipiului Adjud pentru a prezenta  proiectul de hotărâre
Dl. consilier Roșu Adrian – prezintă Raportul de avizare al Comisiei juridice și de disciplină. Aviz favorabil
Se trece la discuții.
Dl. Nica George-Claudiu, primarul municipiului Adjud – urgența convocării acestei ședințe și vă mulțumesc că ați dat curs invitației, era că până la ședința ordinară de joia viitoare ieșeam din termenul de răspuns, am fost nevoiți să răspundem în maxim 30 de zile la această contestație prealabilă; până la momentul acesta cred că avem 6-7 dosare pe acest proiect de hotărâre în instanță
Președintele de ședință  - Supun spre aprobare proiectul de hotărâre inițiat.
Cine este „pentru” ? 13 voturi 
Cine este „ împotrivă „ ?
Cine se abține ?
Cu 13 voturi „pentru”, proiectul de hotărâre inițiat a devenit Hotărârea nr. 121 din 23 iulie 2026 a Consiliului Local al municipiului Adjud.
Dl. Nica George-Claudiu, primarul municipiului Adjud –  la diverse aș vrea să punctez un singur aspect, m-aș fi bucurat să fi fost și dl. consilier Cristea prezent. La registratura primăriei a fost înregistrată o somație de plată în valoare de 140.000 lei în care un partener economic invocă că în data de 25.10.2023, la solicitarea reprezentanților Primăriei Municipiului Adjud, un autovehicul s-a prezentat la sediul unei societăți, a preluat stâlpii proprietatea subscrisei și i-a transportat într-un spațiu aparținând Primăriei Municipiului Adjud. Această operațiune a fost coordonată de către reprezentanții Primăriei Municipiului Adjud, împrejurare ce rezultă fără echivoc din corespondența purtată prin aplicația WhatsApp de către domnul viceprimar al Mun. Adjud cu reprezentanții societății; cu alte cuvinte, o societate invocă că reprezentanți ai primăriei au luat niște marfă între ghilimele ca și cum s-a furat niște marfă, respectiv 14 stâlpi de o anumită măsură plus 20 de stâlpi și s-au adus la primărie Din evidențe la primărie nu există așa ceva, nu au ajuns la primărie acești stâlpi, dacă era dl. consilier ne-ar fi dat mai multe detalii, dar o să îl invităm la primărie; va trebui să îi răspundem, invocă blocarea conturilor primăriei pentru suma de 140.000 lei, o să vedem. 
Dl. consilier Trif Mihai – are vreo factură?
Dl. Nica George-Claudiu, primarul municipiului Adjud –  nu are nicio factură, invocă doar niște convorbiri de pe WhatsApp cu viceprimarul.
Dl. consilier Roșu Adrian – cu ce dovedește?
Dl. Nica George-Claudiu, primarul municipiului Adjud –  din punctul meu de vedere nu are dreptate, în evidențele primăriei la momentul acesta nu există nici un contract comercial între primărie și această societate, nu există nicio notă de comandă transmisă de primărie către acea societate, nu există niciun contract de transport făcut de primărie cu un terț pentru a aduce aia, nu există nici o recepție a acelor stâlpi la nivelul primăriei, este doar o supoziție a acestei societăți, dar noi trebuie să dăm curs și răspuns acestei somații primită prin birou executor judecătoresc Bălan Ioan și Andrei Andra și trebuie să fim în proceduri de a răspunde în timp, pot merge mai departe în instanță să solicite confirmarea acestui prejudiciu instanței. Din punctul meu de vedere nu cred că este foarte fundamentat, noi vom răspunde dar o să discutăm și cu dl. consilier să vedem exact care este.... să ne dea mai multe relații ca să răspundem, cam atât.
 
Președintele de ședință: – Alte probleme nemaifiind de discutat la ordinea de zi, declar închise lucrările ședinței extraordinare convocată de îndată a Consiliului local al municipiului Adjud din data de 23 iulie 2026.

